CELEX: 62017CN0292
Language: lv
Date: 2017-05-22 00:00:00
Title: Lieta C-292/17: Lūgums sniegt prejudiciālu nolēmumu, ko 2017. gada 22. maijā iesniedza Amtsgericht Düsseldorf (Vācija) – EUflight.de GmbH/TUIfly GmbH

31.7.2017   
            
            
               LV
            
            
               Eiropas Savienības Oficiālais Vēstnesis
            
            
               C 249/21
            
         Lūgums sniegt prejudiciālu nolēmumu, ko 2017. gada 22. maijā iesniedza Amtsgericht Düsseldorf (Vācija) – EUflight.de GmbH/TUIfly GmbH
   
   (Lieta C-292/17)
   (2017/C 249/32)
   Tiesvedības valoda – vācu
   
      Iesniedzējtiesa
   
   
      Amtsgericht Düsseldorf
   
   
      Pamatlietas puses
   
   
      Prasītāja: EUflight.de GmbH
   
   
      Atbildētāja: TUIfly GmbH
   
   
      Prejudiciālais jautājums
   
   Vai lidojuma atcelšana var būt saistīta ar ārkārtēju apstākli Regulas (EK) Nr. 261/2004 (1) 5. panta 3. punkta izpratnē arī tad, ja attiecīgie apstākļi (šajā gadījumā – “neorganizēts streiks” vai “saslimšanu vilnis”) ir ietekmējuši attiecīgo lidojumu tikai netieši, jo tie ir likuši gaisa pārvadātājam pilnībā pārstrukturēt tā lidojumu plānu un šajā jaunajā plānā ir paredzēta plānveidīga konkrētā lidojuma atcelšana? Vai gaisa pārvadātājs var arī atsaukties uz Regulas (EK) Nr. 261/2004 5. panta 3. punktu, lai atbrīvotos no sava pienākuma izmaksāt kompensāciju, ja, nepastāvot šai pārstrukturēšanai, attiecīgo lidojumu būtu bijis iespējams veikt, jo lidojumam nozīmētā apkalpe būtu bijusi pieejama, ja tā pārstrukturēšanas ietvaros nebūtu tikusi norīkota citiem lidojumiem?
   
      (1)  Eiropas Parlamenta un Padomes 2004. gada 11. februāra Regula (EK) Nr. 261/2004, ar ko paredz kopīgus noteikumus par kompensāciju un atbalstu pasažieriem sakarā ar iekāpšanas atteikumu un lidojumu atcelšanu vai ilgu kavēšanos un ar ko atceļ Regulu (EEK) Nr. 295/91 (OV L 46, 1. lpp.).